ابو عثمان نہدی

ابو عثمان نہدی تابعین اکابر کے زمرہ میں شمار کیے جاتے ہیں۔

 نام ونسب 
عبد الرحمن نام، ابو عثمان کنیت، کنیت ہی سے مشہور ہیں، نسب نامہ یہ ہے، عبد الرحمن ابن مل بن عمرو بن عدی بن وہب بن ربیعہ بن سعد بن خزیمہ بن کعب بن رفاعہ بن مالک بن نہدا بن زید بن لیث بن سود بن اسلم بن الحاف بن قضاعہ۔

 اسلام 
ابو عثمان نے جاہلیت اوراسلام دونوں کا زمانہ پایا تھا تہذیب التہذیب:6/277،مطبعة دائرة المعارف النظامية، الهندزمانہ جاہلیت میں عام عربوں کی طرح بتوں کی پرستش کرتے تھے،عہد رسالت میں اسلام قبول کیا لیکن آنحضرت ﷺ کی زیارت سے محروم رہے،لیکن صدقات برابر آنحضرت ﷺ کے تحصیلداروں کو ادا کرتے تھے۔ تاریخ خطیب:10/204
 عہد فاروقی 
عہد صدیقی میں ان کا پتہ نہیں چلتا، حضرت عمر کے عہدِ خلافت میں مدینہ آئے اور عراق کی اکثر مہموں قادسیہ ،جلولاء،نہاوند،سروند،یرموک وغیرہ میں شرکت کی سعادت حاصل کی تھی۔ تاریخ خطیب:10/208

 فضل وکمال 
علمی اعتبار سے کوئی ممتاز شخصیت نہ رکھتے تھے،لیکن سلمان فارسی کی صحبت میں بارہ سال رہے تھے (شذرات الذہب،ج اول،ص118،دار ابن كثير، دمشق - بيروت ان کے فیض صحبت سے اتنا علم حاصل ہو گیا تھا کہ علما میں شمار ہوتا تھا۔تذکرۃ الحفاظ:1/50،دار الكتب العلمية بيروت-لبنان
 حدیث 
حدیث میں حضرت عمر،علی،سعد،سعید،طلحہ،سلمان فارسی،ابن مسعود،حذیفہ،ابوذر،ابی بن کعب،اسامہ بن زید،بلال،حنظلہ کاتب،ابو سعید خدری اورابو موسیٰ اشعری جیسے اکابر صحابہ سے ان کی روایات ملتی ہیں۔
ثابت البنانی،قتادہ،عاصم الاحول،سلیمان التیمی،خالد الخداء،ایوب سختیانی اورحمید الطویل جیسے ممتاز علما ان کے فیض یافتہ تھے۔تہذیب التہذیب:6/278،مطبعة دائرة المعارف النظامية، الهند
 عبادت وریاضت 
ابو عثمان کا امتیازی وصف ان کی عبادت وریاضت اوران کا زہد وتقویٰ تھا،اس میں وہ اپنے معاصرین میں ممتاز شخصیت رکھتے تھے،حافظ ذہبی لکھتے ہیں کہ وہ عالم قائم اللیل اورصائم النہار تھے،نمازیں اتنی پڑھتے تھے کہ بے ہوش ہو ہوجاتے تھے۔

ان کا دامن کسی معصیت سے آلودہ نہیں ہوا،ان کے تلمیذ سلیمان التیمی کا بیان ہے کہ جہاں تک میرا خیال ہے،ان سے کبھی کوئی گناہ سرزد نہیں ہوا۔تذکرۃ الحفاظ:1/56،دار الكتب العلمية بيروت-لبنان 
(ایضاً)
 ذکر خدا 
فرماتے تھے میں جانتا ہوں کہ خدا مجھے کس وقت یاد کرتا ہے کس نے پوچھا کیسے فرمایا اللہ تبارک وتعالیٰ فرماتا ہے :اذکرونی اذکرکم اس لیے جب میں اس کو یاد کرتا ہوں تو وہ بھی مجھے یاد کرتا ہے اورجب ہم اس سے دعا کرتے ہیں تو اس کی قسم وہ قبول کرتا ہے،پھر فرماتا ہے۔

 وفات 
سنہ وفات کے بارہ میں اختلاف ہے بروایت صحیح 100 یا اس کے لگ بھگ انتقال فرمایا،اس وقت ایک سو تیس سال کی عمر تھی۔
تاریخ خطیب:10/205

 حوالہ جات 

زمرہ:تابعین
زمرہ:مخضرمین
زمرہ:قضاعہ